ทิงเกอร์เบลล์ (ภาพยนตร์)

***ทิงเกอร์เบลล์*** () เป็นภาพยนตร์แอนิเมชันอเมริกัแนวจินตนิมิตน ออกฉายใน ค.ศ. 2008 และเป็นภาพยนตร์เรื่องแรกในแฟรนไชส์ *[[นางฟ้าดิสนีย์]]* ผลิตโดยดิสนีย์ตูนสตูดิโอส์ ภาพยนตร์เล่าเรื่องของทิงเกอร์เบลล์ตัวละครนางฟ้าที่สร้างสรรค์โดยเจ. เอ็ม. แบร์รี ในนาฏกรรมเรื่อง *ปีเตอร์ แพน* หรือ *เด็กชายผู้ไม่ยอมเติบโต* เมื่อปี 1904 และต่อมาได้ปรากฏในภาพยนตร์แอนิเมชันของดิสนีย์เรื่อง *[[ปีเตอร์ แพน (ภาพยนตร์ พ.ศ. 2496)|ปีเตอร์ แพน]]* ค.ศ. 1953 รวมถึงภาคต่อใน *[[ปีเตอร์ แพน ผจญภัยท่องแดนมหัศจรรย์]]* ค.ศ. 2002 *ทิงเกอร์เบลล์* แตกต่างจากภาพยนตร์*ปีเตอร์ แพน* ของดิสนีย์ทั้งสองเรื่อง ซึ่งใช้การสร้างภาพแบบแอนิเมชันดั้งเดิมเป็นหลัก *ทิงเกอร์เบลล์* ผลิตขึ้นด้วยเทคโนโลยีการสร้างภาพสามมิติดิจิทัล ภาพยนตร์เรื่องนี้วางจำหน่ายในรูปแบบดีวีดีและบลูเรย์โดยวอลต์ดิสนีย์สตูดิโอส์โฮมเอนเตอร์เทนเมนต์ เมื่อวันที่ 28 ตุลาคม ค.ศ. 2008

*ทิงเกอร์เบลล์* นับเป็นภาพยนตร์ของดิสนีย์เรื่องแรกที่นำเสนอทิงเกอร์เบลล์ในบทบาทที่สามารถพูดได้ โดยเดิมทีนักแสดงบริตทานี เมอร์ฟี ได้รับการคัดเลือกให้พากย์เสียงตัวละครนี้ ก่อนที่บทดังกล่าวจะตกเป็นของเมย์ วิตแมน ภาพยนตร์ถ่ายทอดเรื่องราวจุดกำเนิดของทิงเกอร์เบลล์ก่อนที่เธอจะได้พบกับปีเตอร์ แพน โดยติดตามการค้นหาตัวตนและบทบาทของตนเองในดินแดนนางฟ้าพิกซีฮอลโลว์ (Pixie Hollow) รวมถึงการต่อสู้ภายในใจเพื่อค้นหาว่า "พรสวรรค์" ที่แท้จริงของเธอคือสิ่งใด

## นักพากย์เสียง
* เมย์ วิตแมน ให้เสียงเป็น ทิงเกอร์เบลล์, นางฟ้าช่างประดิษฐ์ที่ถือกำเนิดจากเสียงหัวเราะแรกของทารก เธอหลงใหลเรื่องราวเกี่ยวกับโลกมนุษย์ แต่กลับต้องผิดหวังเมื่อรู้ว่านางฟ้าช่างประดิษฐ์ไม่สามารถเดินทางไปที่นั่นได้ ทิงเกอร์เบลล์พยายามเรียนรู้ทักษะอื่น ๆ หลายอย่างก่อนจะยอมรับในที่สุด ด้วยความช่วยเหลือจากเพื่อน ๆ ว่าตัวตนที่แท้จริงของเธอคือการเป็นช่างประดิษฐ์ เธอช่วยซ่อมแซมความเสียหายครั้งใหญ่ที่ตนก่อขึ้น และได้รับรางวัลเป็นการได้ร่วมเดินทางไปกับนางฟ้าแห่งธรรมชาติ ซึ่งเธอได้นำของเล่นที่หายไปไปส่งคืนให้เวนดี้
* ลูซี หลิว ให้เสียงเป็น ซิลเวอร์มิสต์, นางฟ้าแห่งน้ำ ผู้พยายามสอนทิงเกอร์เบลล์ให้สร้างหยดน้ำค้าง มีอารมณ์ขันแบบมั่นใจและขี้เล่น
* เรเวน-ซิโมนี ให้เสียงเป็น อิริเดสซา, นางฟ้าแห่งแสง ผู้พยายามสอนทิงเกอร์เบลล์ให้จุดแสงหิ่งห้อย มักเป็นคนแรกที่แสดงความไม่สบายใจเมื่อทิงเกอร์เบลล์ไม่ยอมรับบทบาทช่างประดิษฐ์ของตน
* คริสติน เชโนเวท ให้เสียงเป็น โรเซตตา, นางฟ้าแห่งสวน ผู้ตกลงจะสอนทิงเกอร์เบลล์ทำสวนในตอนแรก แต่เปลี่ยนใจภายหลังเมื่อเห็นทิงเกอร์เบลล์ซ่อมกล่องดนตรีได้อย่างยอดเยี่ยม
* อเมริกา เฟร์เรรา ให้เสียงเป็น ฟอว์น, นางฟ้าแห่งสัตว์ ผู้พยายามสอนทิงเกอร์เบลล์ให้ช่วยลูกนกหัดบิน เธอเป็นเพื่อนที่สนิทที่สุดของทิงเกอร์เบลล์ และต้องการเห็นเธอมีความสุข ซึ่งเธอเชื่อว่าความสุขนั้นอยู่ในการเป็นช่างประดิษฐ์
* เจน ฮอร์ร็อกส์ ให้เสียงเป็น นางฟ้าแมรี, ผู้ดูแลนางฟ้าช่างประดิษฐ์ มีความคาดหวังสูงต่อทิงเกอร์เบลล์ แม้จะผิดหวังเมื่อรู้ว่าเธอไม่ชอบงานช่าง แต่ก็พอใจเมื่อเห็นทิงเกอร์เบลล์ยอมรับหน้าที่และช่วยซ่อมแซมความเสียหายของฤดูใบไม้ผลิ ภายหลังมอบหมายให้ทิงเกอร์เบลล์นำของเล่นที่ซ่อมแล้วไปส่ง
* เจสซี แม็กคาร์ตนีย์ ให้เสียงเป็น เทอเรนซ์, ผู้ดูแลผงพิกซี่ดัสต์ ผู้ประหลาดใจเมื่อทิงเกอร์เบลล์รู้จักชื่อของเขา คำพูดเกี่ยวกับความไม่สำคัญของงานตนเองทำให้ทิงเกอร์เบลล์ตระหนักถึงคุณค่าของบทบาทของทุกคน รวมถึงของเธอเอง
* เจฟ เบนเนต ให้เสียงเป็น แคลงก์, แฟรี่ช่างประดิษฐ์ร่างใหญ่ เสียงดัง มักอยู่กับบ็อบเบิลหรือทิงเกอร์เบลล์
* ร็อบ พอลเซน ให้เสียงเป็น บ็อบเบิล, แฟรี่ช่างประดิษฐ์รูปร่างผอมบาง สวมแว่นตาใหญ่ ช่วยเหลือทิงเกอร์เบลล์อยู่เสมอ มักอยู่กับแคลงก์หรือกับชีส หนูตัวเล็ก
* แพมเมลา แอดลอน ให้เสียงเป็น วิดิอา, นางฟ้าบินเร็ว คู่ปรับของทิงเกอร์เบลล์และตัวร้ายหลักของเรื่อง เธอถูกทิงเกอร์เบลล์ทำให้อับอายระหว่างหลบเหยี่ยว และต่อมาหลอกให้ทิงเกอร์เบลล์จับพืชหนามที่วิ่งเร็ว ซึ่งนำไปสู่ปัญหาใหญ่ ภายหลังวิดิอาถูกลงโทษจากการกระทำของตน
* แอนเจลิกา ฮิวสตัน ให้เสียงเป็น ราชินีคลาริออน, ราชินีแห่งพิกซีฮอลโลว์ ผู้มอบหน้าที่ให้ทิงเกอร์เบลล์และดูแลทั้งสี่ฤดู ทรงระมัดระวังต่อความกระตือรือร้นของทิงเกอร์เบลล์ ซึ่งพิสูจน์ว่าเป็นจริงเมื่อเกิดความเสียหายต่อการเตรียมฤดูใบไม้ผลิ อย่างไรก็ตาม พระองค์ทรงให้อภัยและให้รางวัลแก่ทิงเกอร์เบลล์ด้วยการอนุญาตให้เดินทางไปโลกมนุษย์
* ลอรีนา แม็กเคนนิตต์ ให้เสียงเป็น ผู้บรรยาย, ถ่ายทอดความสำคัญของนางฟ้ากับโลกแห่งความเป็นจริง
* สตีฟ วาเลนไทน์ ให้เสียงเป็น รัฐมนตรีแห่งฤดูใบไม้ผลิ, ผู้ควบคุมให้ทุกอย่างเสร็จสิ้นตามกำหนด
* เคที นาจิมี ให้เสียงเป็น รัฐมนตรีแห่งฤดูร้อน
* ริชาร์ด พอร์ตนาว ให้เสียงเป็น รัฐมนตรีแห่งฤดูใบไม้ร่วง
* เกล บอร์เจส ให้เสียงเป็น รัฐมนตรีแห่งฤดูหนาว
* อเมริกา ยัง ให้เสียงเป็น เวนดี้ ดาร์ลิง, เด็กหญิงเจ้าของของเล่นที่ทิงเกอร์เบลล์ซ่อมและนำไปคืนในตอนท้ายเรื่อง
* แคต เครสซิดา ให้เสียงเป็น คุณนายดาร์ลิง
* บ็อบ เบอร์เกน ให้เสียงเป็น ฝูงหิ่งห้อย

## การตอบรับ
ภาพยนตร์เรื่องนี้ได้รับการนำออกฉายในโรงภาพยนตร์เป็นระยะเวลาสั้น ๆ ณ โรงภาพยนตร์เอลแคปิตัน ระหว่างวันที่ 19 กันยายน ถึงวันที่ 2 ตุลาคม ค.ศ. 2008

 ภาพยนตร์ได้ออกจำหน่ายในรูปแบบดีวีดีและบลูเรย์ดิสก์เมื่อวันที่ 28 ตุลาคม ค.ศ. 2008 ในทวีปอเมริกาเหนือ มียอดจำหน่ายแผ่นจำนวน 668,000 ชุดภายในวันแรกของการวางจำหน่าย ซึ่งสูงกว่าการประมาณการก่อนหน้าประมาณร้อยละ 22

ยอดจำหน่ายดีวีดี สร้างรายได้รวมทั้งสิ้น 52,201,882 ดอลลาร์สหรัฐ จากจำนวนแผ่นที่จำหน่ายได้ทั้งหมด 3,347,686 ชุด

## ภารต่อ

มีการสร้างภาพยนตร์ภาคต่อออกฉายแล้วทั้งหมดห้าเรื่อง ได้แก่ *[[ทิงเกอร์เบลล์กับสมบัติที่สูญหาย]]* (2009) *[[ทิงเกอร์เบลล์ ผจญภัยแดนมนุษย์]]* (2010) *[[พิกซีฮอลโลว์เกมส์]]* (2011) *[[ความลับของปีกนางฟ้า]]* (2012)*[[ทิงเกอร์เบลกับโจรสลัดนางฟ้า]]* (2014) และ *[[ทิงเกอร์เบลล์ กับตำนานแห่งเนฟเวอร์บีสท์]]* (2015)

## หมายเหตุ

## อ้างอิง

## แหล่งข้อมูลอื่น

* 
* 
* Scoring Session Photo Gallery at ScoringSessions.com

หมวดหมู่:ภาพยนตร์อเมริกันที่ออกฉายในปี พ.ศ. 2551
หมวดหมู่: ภาพยนตร์ภาษาอังกฤษในคริสต์ทศวรรษ 2000
หมวดหมู่:ภาพยนตร์แอนิเมชันแนวจินตนิมิตอเมริกัน
หมวดหมู่: ภาพยนตร์แอนิเมชันโดยดิสนีย์ตูนสตูดิโอส์
หมวดหมู่: ทิงเกอร์เบลล์ (ภาพยนตร์ชุด)
หมวดหมู่: ภาพยนตร์แอนิเมชันที่มีฉากในลอนดอน
หมวดหมู่:ภาพยนตร์ที่มีฉากในประเทศอังกฤษ